**Ministru kabineta noteikumu projekta**

**„****Grozījumi Ministru kabineta 2004. gada 17. februāra noteikumos Nr.83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa un Komisijas 2016. gada 22. augusta Īstenošanas lēmums Nr.2016/1405 ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2016/1405). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr. 83).  Ir stājies spēkā jauns Īstenošanas lēmums 2016/1405, ar kuru tiek paplašināta pirmā un trešā Āfrikas cūku mēra riska zona Polijas Republikā, jo 2016. gada augustā tika konstatēti divi Āfrikas cūku mēra saslimšanas gadījumi mājas cūkām Bjalskas apriņķī. Tāpat Īstenošanas lēmumā 2016/1405 ir noteikti grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ īstenošanas lēmumu 2014/178/ES (turpmāk – Īstenošanas lēmums 2014/709), kuri tika izdarīti, ievērojot to, ka 2016. gada augustā Pārtikas un veterinārais dienests (turpmāk – PVD) Tukuma novada Smārdes pagastā konstatēja Āfrikas cūku mēra uzliesmojuma gadījumus mežacūkām, kā arī Gulbenes novada Stradu pagastā konstatēja Āfrikas cūku mēra uzliesmojuma gadījumu mājas cūkām. Tāpat Polija ir sniegusi informāciju Eiropas Komisijai par jaunāko Āfrikas cūku mēra uzliesmojuma gadījumu mājas cūkās.  Ņemot vērā Āfrikas cūku mēra uzliesmojuma gadījumu Tukuma novadā mežacūkām tuvu pie pirmās Āfrikas cūku mēra riska zonās, nepieciešams paplašināt pirmo un otro Āfrikas cūku mēra riska zonu. Savukārt pēc Āfrikas cūka mēra uzliesmojuma konstatēšanas mājas cūkām Gulbenes novadā otrā Āfrikas cūku mēra riska zona jāpārveido par trešo Āfrikas cūku mēra riska zonu.  Ievērojot minēto, ir nepieciešams izstrādāt Ministru kabineta noteikuma projektu „Grozījumi Ministru kabineta 2004. gada 17. februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts), lai precizētu Īstenošanas lēmumā 2016/1405/ES noteiktos pirmo, otro un trešo Āfrikas cūku mēra riska zonu apgabalus Latvijā un Polijā.  Tāpat ar noteikumu projektu tiek redakcionāli precizēti to blakusproduktu, likvidēšanas un apglabāšanas nosacījumi, kuri nav paredzēti cilvēku patēriņam.  Eiropas Parlamenta un Padomes 2009. gada 21. oktobra Regulā (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (Dzīvnieku izcelsmes blakusproduktu regula) (turpmāk – Regula Nr.1069/2009) ~~doto~~ ir dzīvnieku izcelsmes blakusproduktu definīcija (dzīvnieku veseli ķermeņi vai to daļas, dzīvnieku izcelsmes produkti vai citi produkti, kas iegūti no dzīvniekiem, kas nav paredzēti cilvēku patēriņam, tostarp olšūnas, embrijus un spermu) un atvasinātu produktu definīcija (produkti, kuri iegūti pēc viena vai vairākiem dzīvnieku izcelsmes blakusproduktu apstrādes, transformēšanas vai pārstrādes posmiem). Tā kā noteikumu Nr.83 6.1punktā noteiktie nosacījumi un darbības, kas jāveic cūku mēra uzliesmojuma vai atsevišķā inficēšanās gadījumā, ir attiecināmi gan uz blakusproduktiem, gan arī uz atvasinātiem produktiem, tad nepieciešams papildināt 6.1 punkta ievaddaļu aiz vārdiem „dzīvnieku izcelsmes blakusproduktus” ar vārdiem „un atvasinātos produktus”.  Patlaban noteikumos Nr.83 noteikts, ka blakusproduktus sadedzina sārtā atbilstoši Eiropas Komisijas 2011. gada 25. februāra Regulas (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – Regula Nr.142/2011) VI pielikuma III nodaļas 1.iedaļā noteiktajām prasībām. Taču Regulas Nr.142/2011 VI pielikuma III nodaļas 1.iedaļas 1.punkta „a” apakšpunktā ir noteikts, ka blakusproduktus var arī aprakt uz vietas teritorijā, kurā ir iegūti blakusprodukti. Šāda veida likvidēšana izņēmuma apstākļos ir attaisnojama, jo nodrošina blakusproduktu ātru likvidēšanu, tādējādi novēršot slimību izplatīšanās risku. 2014.gada beigās notika Zemkopības ministrijas, Vides aizsardzības un reģionālās attīstības ministrijas, PVD, Valsts vides dienesta pārstāvju tikšanās, tika izstrādāta un elektroniski saskaņota „Kārtība I, II un III riska zonās cūku līķu ārkārtas aprakšanai ĀCM skartās vietās (cūku novietnēs), izņemot dzīvnieku kapsētas un atkritumu poligonus”, kurā ir noteiktas iesaistīto institūciju kompetence un darbības, kā arī prasības vietai (teritorijai) cūku līķu ārkārtas aprakšanai un prasības aprakšanai (kā darbībai). Tāpēc noteikumos Nr.83 jāatļauj arī blakusproduktu apglabāšana uz vietas teritorijā, kurā tie ir radušies.  Regula Nr.1069/2009 nosaka, ka blakusproduktus var likvidēt sadedzināšanas vai līdzsadedzināšanas iekārtā. Savukārt Regulas Nr.142/2011 6. pantā ir norādīts, kādās sadedzināšanas un līdzsadedzināšanas iekārtās ir atļauts sadedzināt blakusproduktus, un attiecīgi Regulas Nr.142/2011 III pielikumā ir noteiktas prasības šādām iekārtām un to darbībai. Regulas Nr.142/2011 6. panta 1.punktā ir noteikts, ka kompetentā iestāde (PVD) nodrošina, lai dzīvnieku izcelsmes blakusproduktu un atvasināto produktu sadedzināšana un līdzsadedzināšana notiktu tikai:  a) sadedzināšanas iekārtās un līdzsadedzināšanas iekārtās, kam izsniegta atļauja saskaņā ar Direktīvu 2000/76/EK, vai  b) attiecībā uz iekārtām, kam saskaņā ar Direktīvu 2000/76/EK nevajag atļauju — sadedzināšanas un līdzsadedzināšanas iekārtās, kam kompetentā iestāde atļāvusi likvidēt dzīvnieku izcelsmes blakusproduktus vai atvasinātos produktus sadedzinot, vai likvidēt vai reģenerēt dzīvnieku izcelsmes blakusproduktiem, ja tie ir atkritumi, līdzsadedzinot, saskaņā ar Regulas (EK) Nr. 1069/2009 24. panta 1. punkta b) vai c) apakšpunktu. Direktīva 2000/76/EK ir atcelta ar Direktīvu Nr. 2010/75 (par rūpnieciskajām emisijām). Direktīvas Nr.2010/75 nosacījumi un prasības attiecībā uz sadedzināšanas un līdzsadedzināšanas iekārtās ir pārņemtas ar Ministru kabineta 2011.gada 24.maija noteikumiem Nr.401 „Prasības atkritumu sadedzināšanai un atkritumu sadedzināšanas iekārtu darbībai”. Ministru kabineta noteikumos Nr.401 ir noteiktas prasības atkritumu sadedzināšanai, kā arī atkritumu sadedzināšanas iekārtu darbībai. Šajos Ministru kabineta noteikumos Nr.401 ir noteikts, ka šie noteikumi neattiecas uz iekārtām, kurās pārstrādā vai sadedzina dzīvnieku izcelsmes blakusproduktus, kas nav paredzēti cilvēku patēriņam, saskaņā ar Regulu (EK) Nr. 1069/2009, izņemot minētās regulas 12.panta "a" un "b" apakšpunktā, 13.panta "a" un "b" apakšpunktā, kā arī 14.panta "a" un "b" apakšpunktā noteikto, ja tos tiešā veidā iznīcina kā atkritumus, un Regulas (EK) Nr. 142/2011, 6.panta 1.punkta "b" apakšpunktā minētajās sadedzināšanas un līdzsadedzināšanas iekārtās. Tā kā noteikumi Nr.83 nosaka Āfrikas cūku mēra uzliesmojuma likvidēšanas un draudu novēršanas pasākumus, bet PVD 2014. gada jūlijā no valsts budžeta programmas 02.00.00 "Līdzekļi neparedzētiem gadījumiem" līdzekļiem iegādājās mobilo dzīvnieku līķu līdzsadedzināšanas iekārtu *Hurican PRO 1000* (turpmāk – iekārta *Hurican*) cūku sugas blakusproduktu (to starp cūku sugas dzīvnieku līķu) likvidēšanai, un cūku līķu sadedzināšana iekārtā *Hurican* ir viens no ĀCM izplatības novēršanas pasākumiem, noteikumus nepieciešams papildināt ar 6.14. apakšpunktu, nosakot, ka blakusproduktus likvidē, sadedzinot Regulas Nr. 142/2011 6.pantā minētajās sadedzināšanas un līdzsadedzināšanas iekārtās atbilstoši Regulas Nr. 142/2011 III pielikumā noteiktajām prasībām.  Ministru kabineta 2012. gada 17.aprīļa noteikumu Nr.275 “Prasības tādu dzīvnieku izcelsmes blakusproduktu un atvasinātu produktu apritei, kas nav paredzēti cilvēku patēriņam” (turpmāk – noteikumu Nr.275) V daļas 19.punktā noteikts, ka blakusproduktu apritē iesaistītā persona nodrošina tirdzniecības dokumentu atbilstoši regulas Nr.142/2011 17. panta prasībām tiem blakusproduktiem, ko transportē no Latvijas teritorijas uz Eiropas Savienības dalībvalstīm, bet dzīvnieku izcelsmes blakusproduktu un pārstrādātu produktu pavaddokumentu (turpmāk – pavaddokumentu) – tiem blakusproduktiem, ko transportē Latvijas teritorijā. Tā kā spēkā esošo noteikumu Nr.83 71.236. apakšpunktā ir dota atsauce uz Regulas Nr. 142/2011 VIII pielikuma III nodaļu, kas nosaka prasības izsniegt tirdzniecības dokumentu, bet nenosaka prasību izsniegt pavaddokumentu, noteikumu 71.236.punkts jāizsaka jaunā redakcijā, precizējot atsauci uz konkrētu normatīvo aktu – uz noteikumu Nr.275 V daļas 19.punktu.  Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 2016. gada 1. janvārī bija reģistrētas 1062 cūku sugas dzīvnieku novietnes (novietnes, kurās dzīvnieki tiek turēti gan komerciālos nolūkos, gan pašpatēriņam), kā arī 23 novietnes, par kurām ziņots, ka tajās ir mežacūkas. Kopējais reģistrētais mājas cūku skaits ir 285 886, bet kopējais reģistrētais mežacūku skaits – 904.  Tāpat noteikumu projekta tiesiskais regulējums attiecas uz cilvēku patēriņam neparedzētu dzīvnieku izcelsmes blakusproduktu un atvasinātu produktu (tostarp dzīvnieku līķu) savākšanu, transportēšanu un likvidēšanu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | Noteikumu projektā iekļautas tiesību normas, kas izriet no:  1) Īstenošanas lēmums 2016/1405;  2) Regulas Nr.1069/2009;  3) RegulasNr.142/2011. | | |
| 2. | | Citas starptautiskās saistības | | Projekts šo jomu neskar. | | |
| 3. | | Cita informācija | | Nav. | | |
| 1.tabula  Tiesību akta projekta atbilstība ES tiesību aktiem | | | | | |
| Attiecīgā ES tiesību akta datums, numurs un nosaukums | | 1. Komisijas 2016. gada 22. augusta Īstenošanas lēmums Nr.2016/1405 ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs.  2. Eiropas Parlamenta un Padomes 2009. gada 21. oktobra Regula (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr.1774/2002 (Dzīvnieku izcelsmes blakusproduktu regula).  3. Eiropas Komisijas 2011. gada 25. februāra Regula (ES) Nr.142/2011, ar kuru īsteno Eiropas Parlamenta un Padomes Regulu (EK) Nr.1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1069/2009  3. panta 1.punkts | | 1. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr.142/2011 VI pielikuma III nodaļas 1.iedaļas 1.punkta „a” apakšpunkts | | 2. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Regulas Nr. 142/2011 6. pants un III pielikums | | 3. punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2016/1405 pielikums | | 5., 6., 7., 8., 9.,10., 11. un 12.punkts | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Īstenošanas lēmuma 2016/1405 nav dota rīcības brīvība dalībvalstij ieviest tiesību akta normas. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | |
| Cita informācija | | Nav. | | | |

*Anotācijas V sadaļas 2.tabula – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Sabiedrības līdzdalība nav nepieciešama, jo noteikumu projekts ir tehniska rakstura un precizē atsauci uz citiem spēkā esošiem normatīviem aktiem. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

24.08.2016. 15:41

2016

S.Rubene

67027363, Sigita.Rubene@zm.gov.lv